בהפקת האופרה יש להקדיש תשומת לב רבה לכל פרט נופי, כדי לא לקלקל את האופי המיוחד של היצירה. ההערה הבאה חשובה לא פחות. למרות הפשטות הנראית לעין, המטרה של התרנגול הזהב היא ללא ספק סמלית.
מה שמדגיש את המסר הכללי של הסיפור, כמו מהאופן שבו אפף פושקין במסתורין את מערכת היחסים בין שתי דמויותיו הפנטסטיות: האסטרולוג והמלכה.
האם הם רקמו מזימה נגד דודון? האם הם נפגשו במקרה, שניהם בכוונה לנפילתו של המלך? המחבר אינו מספר לנו, ובכל זאת זו שאלה שיש לפתור כדי לקבוע את הפרשנות של היצירה. הקסם העיקרי של הסיפור טמון דמיון העשיר שלו, אבל, כדי להפוך את העלילה לקצת יותר ברורה אסביר זאת כך:
לפני מאות שנים, מכשף, שעדיין חי היום, ביקש, מהקסם שלו, שיחשל את ביתו. משכשל בפרויקט שלו, הוא ניסה לזכות בה באמצעות דמותו של הצאר דודון. הוא לא מצליח וכדי להתנחם בכך, הוא מציג זאת בפני הקהל.
לייפרד
אלבום וידאו
משפט ייחוד
חלק ייחוד
אם גרעין זרעת - בטח!
אִם גַּרְעִין זָרַעְתּ - בְּטַח! הוא שיר שחיבר לוי בן-אמתי בשנת 1932. השיר הולחן באותה שנה על ידי שלום פוסטולסקי. בשנת 2010 הולחן השיר שנית על ידי אילן צלניק. השיר מזוהה במיוחד עם תנועת המחנות העולים ועם יציאת גרעינים לשירות בנח"ל. הסיסמה "אִם גַּרְעִין זָרַעְתּ - בְּטַח!" שימשה שנים רבות כברכה מקובלת בעת עלייה על הקרקע של קיבוצים וניתן למצאו כסיסמה במקומות שונים הקשורים להגשמה והתיישבות.
תולדות השיר.
בן-אמיתי חיבר את השיר, המתואר כחדור ב"פאתוס התיישבותי", בדגניה א' בשנת 1932. השיר היה המנון להקמת יישובים חקלאיים בתקופת חומה ומגדל ובראשית ימי המדינה. השיר מבטא אמונה וביטחון בעבודה הקשה של טיפוח ה"גרעין", החלק המהותי שנזרע בקרקע ובתמורה לעבודה הקשה - הצפיה בצמח שעולה וצומח מן הגרעין שנזרע. זריעת הגרעין יכולה להתפרש הן כעבודה חקלאית והן כהקמת ישוב.
בשנת 2010, לקראת סמינר פסח של המחנות העולים, הולחן השיר מחדש וזכה עד מהרה לפופולריות רבה במחנות העולים וכסמל של יציאה לשירות בגרעיני נח"ל. השיר מבטא את שני מסלולי ההגשמה העיקריים בתנועה: התיישבות חקלאית וחינוך (שגם הוא, בהשאלה, "זריעה" וטיפוח). צלניק ערך שני שינויים בשיר המקורי. האחד - העברת הניקוד של המלה "מָקָבֶת" (המתחרז עם "מוות") לצורה השגורה יותר "מָקֶבֶת" (בסגול). השני - העברת המשפט הפותח "אם גרעין זרעת - בטח" לסוף הבית הראשון, דבר שסוגר אותו והופך אותו ליחידה בפני עצמה.
אליפות תל אביב ווטרג'ן הפתוחה 2022
אליפות תל אביב ווטרג'ן הפתוחה 2022 היא טורניר טניס מסבב ה-ATP-250 שמתוכנן להתקיים בתל אביב-יפו, ישראל בין ה-25 בספטמבר ל-2 באוקטובר. האליפות תהיה הטורניר הראשון בסבב ה-ATP שנערך בישראל מאז 1996, ותהיה המהדורה ה-18 של אליפות תל אביב הפתוחה.
רקע.
ארגון האליפות ומיקומה.
ב-21 ביוני 2022, הוכרז על כוונה להשיב את אליפות ישראל הפתוחה בטניס לתל אביב במסגרת סבב ה-ATP-250 של 2022, 26 שנים לאחר התחרות האחרונה שנערכה ב-1996. את ארגון האליפות יזם איש העסקים מיכאל מירילשוילי, שצוותו השתתפו בארגון אליפות סנקט פטרבורג הפתוחה לפני ביטולה ב-2022 במקביל לפלישה הרוסית לאוקראינה, בשיתוף פעולה עם חברת ווטרג'ן שמירישוילי משמש כנשיאה.
ב-21 ביולי אישרו מארגני סבב ה-ATP במכתב רשמי על קיום התחרות, ועל תאריכיה בין ה-25 בספטמבר ועד ה-2 באוקטובר 2022. למרות כוונות של מארגני התחרות לקיימה באופן שנתי, אישור התחרות על ידי ה-ATP נעשה בעקבות ביטולים של טורנירים בתאריכים מקבילים בסין, עקב תקופה ארוכה בה המדינה התמודדה עם מגפה הקורונה. זוהי השנה השלישית ברציפות בה בוטלו טורנירי הטניס בסין.
במסגרת ארגון הטורניר קיבלו מארגניה אישור מיוחד מה-ATP לערוך את האליפות באולם סגור וממוזג, כך שיהיה ניתן להקל על הצופים בתחרות בחום הצפוי. לשם כך, נבחנה אפשרות עריכת התחרות באצטדיון קנדה המסורתי ברמת השרון, שאירח את מרבית התחרויות הקודמות, אך לשם בניית גג לאצטדיון הוותיק נדרשה השקעה של כ-20 מיליון ש"ח. לבסוף נבחרו ביתנים 1 ו-2 באקספו תל אביב, שאירחו ב-2019 את תחרות האירוויזיון, לארח את התחרות באופן חד פעמי עקב עלות שיפוץ נמוכה יותר של 8 מיליון ש"ח בלבד.
משתתפים.
מארגני התחרות הכריזו על כוונה לשלם תוספת לשחקנים המדורגים ב-10 המקומות הגבוהים בעולם על מנת שישתתפו בתחרות, ולשם כך הובטחו פרסים בסך 1,019,855$. סך הפרסים הפך את הטורניר לשני היוקרתי ביותר בסבב ה-ATP-250 ב-2022, אחרי אליפות דרום קוריאה, וזאת במטרה למשוך את השחקנים בעלי הדירוג הגבוה. ב-8 באוגוסט עדכנו מארגני התחרות שיעניקו כרטיס חופשי לדומיניק תים שבאותו שבוע היה מדורג 292 בעולם, ובעבר היה מדורג במקום ה-3 בעולם. בנוסף לתים, הוכרז שיוענקו כרטיסים חופשיים לשני ישראלים ששמם טרם נמסר, אך שוער שהם יהיו מסגל הטניסאים שיבחרו לשחק במפגש גביע הדייויס מול צ'כיהש צפוי להתקיים בשבוע לפני האליפות.
ב-29 באוגוסט נסגרה רשימת המשתתפים בתחרות, ביניהם 20 שחקנים מהמדורגים ב-60 הטובים בעולם, ביניהם מארין צ'יליץ', דייגו שוורצמן, אסלן קראצב, קארן חצ'אנוב ונובאק ג'וקוביץ' שנחשב לבין הטניסאים הטובים בכל הזמנים, שצפוי בנוסף להשתתף בתחרות הזוגות עם הטניסאי הישראלי יוני ארליך.
רשימת המשתתפים המלאה צפויה להתפרסם ב-7 בספטמבר.
התחרויות.
תחרות היחידים.
בתחרות זו צפויים להשתתף בין 28–32 טניסאים, כאשר כ-20 מקומות נשמרים לשחקנים מדורגים.
תחרות הזוגות.
האליפות צפוי לכלול טורניר זוגות בנוסף לטורניר יחידים, כפי שהתקיים בטורניר בשנות ה-80 וה-90.
אמי גרינג
אמה יוהנה האני "אמי" גרינג (24 במרץ 1893 – 8 ביוני 1973) הייתה שחקנית גרמנייה שנודעה בעקר בגלל היותה אשתו השנייה של מפקד הלופטוואפה ושר התעופה הנאצי, הרמן גרינג.
היא שמשה כמארחת של אדולף היטלר באירועים רשמיים רבים של גרמניה הנאצית ובשל כך הייתה בין הנשים שזכו לתואר "הגברת הראשונה של הרייך השלישי".
ביוגרפיה.
היא נולדה בשם אמה זוהנמן בהמבורג לאיש מכירות עשיר. לאחר לימודיה, היא הפכה לשחקנית בתיאטרון הלאומי בויימאר.
בינואר 1916, נישאה זוהנמן לשחקן קארל קסטלין בטריאסטה שבממלכת איטליה. עם זאת, באוטוביוגרפיה שלה אמרה גרינג שהיא וקוסטלין הבינו במהרה שהם מתאימים יותר כידידים מאשר כבני זוג ובסופו של דבר הם נפרדו והתגרשו ב-1926.
נישואים להרמן גרינג.
באפריל 1935 היא נישאה בשנית, להרמן גרינג מפקד הלופטוואפה ושר התעופה הנאצי. אלו היו גם הנישואים השניים של גרינג, אשתו הראשונה, קארין גרינג נפטרה באוקטובר 1931. היא הצטרפה במפלגה הנאצית במהלך חג המולד של 1938. לאחר נשואיהם החליטו לגור באופן קבוע באחוזתו של הרמן, קארינהאל. לאחוזתו בפרוסיה המזרחית הוא קרא על שמה: "אמיהאל".
בתם היחידה, אדה נולדה ב-2 ביוני 1938 ונקראה על שמה של אדה מוסוליני, בתו הבכורה של דוצ'ה איטליה וראש ממשלת איטליה, בניטו מוסוליני (שהיה בעל בריתו הקרוב של הפיהרר, אדולף היטלר וממנהיגי מדינות הציר). עם זאת, באוטוביוגרפיה שלה, גרינג טענה שבתה נקראה על שם אחד מחברותה.
"הגברת הראשונה של הרייך השלישי".
אמי גרינג שימשה כמארחת של היטלר באירועים רבים של המדינה לפני מלחמת העולם השנייה. זה ותביעתה להיות "הגברת הראשונה של הרייך השלישי" יצרו איבה רבה בינה לבין בת זוגו של היטלר (ולימים אשת), אווה בראון, שאותה היא דחתה והביעה את איבתה לגרינג מספר פעמים. כתוצאה מכך היטלר זעם על גרינג ודרש שאמי תתייחס בכבוד לאווה, אחת התוצאות של יחסה המתנשא של אמי כלפי אווה הייתה שהיא לא הוזמנה עוד לאחוזתו של של היטלר בבוואריה, הברגהוף.
כאשתו של אחד הגברים העשירים והחזקים באירופה, היא זכתה לתשומת לב ציבורית רבה, היא צולמה ללא הרף, ונהנתה מאורח חיים מפואר גם במלחמת העולם השנייה. בעלה היה הבעלים של אחוזות, אחוזות וטירות באוסטריה, גרמניה ופולין, הרמן בזז אוצרות אמנות מכל רחבי אירופה הכבושה לשם קישוט אחוזתם הפרטית.
מאסרה ומותה.
עם סיום מלחמת העולם השנייה, כחלק מתהליך דה-נאציפיקציה גרינג הורשעה אותה בחברות במפלגה הנאצית ונגזר עליה שנת מאסר. שהיא שוחררה, כ-30% מרכוש הוחרם. בעלה לעומת זאת נידון לעונש מוות במהלך משפטי נירנברג אך התאבד בתאו בבליעת כמוסת ציאניד בטרם הוצא גזר הדין אל הפועל.
כמה שנים לאחר שחרורה מהכלא, אמי גרינג הצליחה לקנות דירה קטנה מאוד בבניין בעיר מינכן ונשארה שם עד סוף חייה. בשנותיה האחרונות, היא סבלה מסיאטיקה והיא כתבה אוטוביוגרפיה ב-1972.
אמי גרינג מתה במינכן ב-8 ביוני 1973 בגיל 80.
גרמנייה
ידידיה בלחסן
ידידיה בלחסן (נולד ב־6 בינואר 1986) הוא זמר-יוצר, מלחין, משורר ומוזיקאי ישראלי.
ביוגרפיה.
בלחסן נולד ב-6 בינואר 1986 בתלמי אליהו למאיר ולמוניק בלחסן. יש לו 11 אחים ואחיות. אחיו היה הזמר-יוצר והמוזיקאי גבריאל בלחסן, איתו גם שיתף פעולה באלבומו "מדרגות". אח נוסף שלו הוא הסופר עמנואל בלחסן. בלחסן למד בבתי ספר דתיים. בגיל 16 עזב את לימודיו בישיבה בעיר נתיבות והחל לממן את עצמו. הוא סובל מהפרעה דו-קוטבית.
קריירה.
את הקריירה שלו החל בלחסן בשנת 2012 כשהוציא עם אחיו גבריאל בלחסן את האלבום "מדרגות", שזכה לשבחי הביקורת.
בשנת 2014 הוציא את האלבום "חייך עכשיו" לזכר אחיו. באלבום שירים שנכתבו על ידי גבריאל וידידיה, והוא יצא בלייבל התו השמיני. אחד השירים, "ידידיה", נכתב על ידי גבריאל אחיו כמעין מכתב פרידה לפני מותו.